b"\n_START_ARTICLE_\nTorre de la Guardiola\n_START_SECTION_\nDescripci\xc3\xb3\n_START_PARAGRAPH_\nAntiga torre de guaita i defensa que ha estat refeta com a base d'un monument religi\xc3\xb3s i \xc3\xa9s coneguda com el \xc2\xabSagrat Cor\xc2\xbb. Est\xc3\xa0 situada al cim d'un tur\xc3\xb3 (116 metres) des del qual es pot contemplar Sant Carles, la badia dels Alfacs i bona part del Delta i la costa._NEWLINE_\xc3\x89s de planta quadrada i base atalussada. El parament \xc3\xa9s de pedra irregular lligada amb morter excepte a les cantonades, on s'ha fet servir carreus. Es conserva fins a l'altura del primer pis, amb la porta d'acc\xc3\xa9s elevada (s'havia de pujar amb una escala). La torre ha estat for\xc3\xa7a desfigurada en servir de suport a l'escultura del sagrat Cor i amb l'afegit d'una gran creu a la base."